stanford-oval/wikipedia huggingface dataset:
Woodbridge (New Jersey)
Talous ja liikenne

Metropark on Woodbridgessä sijaitseva tärkeä rautatieliikenteen solmukohta. Kaupungin kohdalla risteää myös useita tärkeitä maanteitä, kuten New Jersey Turnpike, Garden State Parkway, sekä Route 1, 9, 35, 287selvennä ja 440. Yhdysvaltojen ensimmäinen neliapilaliittymä rakennettiin Woodbridgeen vuonna 1929. Viereisen Arthur Killin salmen läpi kulkee esimerkiksi öljytankkereita.
Perinteinen maatalous on korvautunut nykyisin esimerkiksi teollisuudella. Tunnettu teollisuuden ala Woodbridgessä on keramiikkateollisuus, jonka tuotteita ovat esimerkiksi tiilet ja putket. Vuonna 1971 avautunut Woodbridge Center oli yksi New Jerseyn ensimmäisistä katetuista ostoskeskuksista.
Kotitalouksien keskimääräiset vuosittaiset ansiot Woodbridgessä aikavälillä 2014–2018 olivat 86 641 USD ja henkilöä kohden 35 159 USD. 5,6 % väestöstä eli köyhyysrajan alapuolella.
Väestö

Kunnan asukasluku oli vuoden 2010 väestönlaskennan mukaan 99 585 ja vuoden 2019 arvion mukaan 100 145. Kaupungin asukkaista 56,6 % oli taustaltaan valkoisia (latinot pois lukien 42,9 %), 11,8 % afroamerikkalaisia, 19,8 % latinoja mistä tahansa rodusta ja 24,2 % aasialaisia. 43,9 % kaupungin asukkaista puhui kotonaan jotakin muuta kieltä kuin englantia ja 32,5 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Woodbridge (New Jersey) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren 
Woodbridgen kartta.
Vuonna 1671 rakennettu Jonathan Singletary Dunham House.
Metropark.
X-Perience

| X-Perience> Tiedot |
| --- | --- |
Toiminnassa:  1995–
Tyylilaji:  synthpop, trance, ethnopop
Kotipaikka:   Saksa, Berliini
Laulukieli:  englanti   saksa
Jäsenet:  Matthias Uhle, koskettimet   Alexander Kaiser, basso, koskettimet  
Entiset jäsenet:  Claudia Uhle, laulu (1995–2007) 
Levy-yhtiö:  Warner-Elektra-Atlantic (WEA), 1996–1998   Polydor, 1999–2003   Major Records, 2006–  
Aiheesta muualla
x-perience.de
Infobox OKNimi-testi OK: 
X-Perience on saksalainen europop-yhtye, jonka muodostavat Matthias Uhle, Alexander Kaiser ja Manja Wagner. Matthias sekä Alexander ovat tehneet suurimman osan yhtyeen omasta musiikista. Yhtyeen vokalistina perustamisesta lähtien vuoteen 2007 toimi Matthiaksen sisar Claudia Uhle, jonka paikan Manja Wagner otti vuonna 2009.
X-Perience perustettiin vuonna 1995. He julkaisivat oman levymerkkinsä World of Enigationin kautta ensimmäisen CD-singlensä, Circles of Loven samana vuonna. Singlestä tuli suosittu hitti varsinkin Berliinissä. Tämä kiinnitti levy-yhtiö WEA:n huomion ja he tarjosivat X-Periencelle levytyssopimusta. Ensimmäinen albumi Magic Fields julkaistiin 1996 ja sitä seurasi albumi Take Me Home vuonna 1997. X-Periencen tunnetuin kappale lienee A Neverending Dream. Tästä kappaleesta mm. Cascada on tehnyt coverin.
Tauon jälkeen X-Perience vaihtoi levy-yhtiötä. Uusin albumi Lost in Paradise julkaistiin 27. lokakuuta 2006.
X-Perience esiintyi viimeistä kertaa ulkomailla alkuperäisessä kokoonpanossaan laulaja Claudia Uhlen kanssa Kalajoen Juhannus -tapahtumassa. Claudia jätti yhtyeen lauantaina 30. kesäkuuta 2007 Saksan konsertin jälkeen.
Viimeiseksi yhteiseksi julkaisuksi jäi 27. heinäkuuta 2007 Saksassa julkaistu "I Feel Like You" -single, joka sisältää remiksauksen myös kotimaiselta DCX:ltä. Claudia Uhle keskittyy jatkossa perhe-elämään ja sooloprojektiinsa Angelzoom, joka julkaisi Apocalypticalla ryyditetyn debyyttinsä vuonna 2004.
X-Perience julkaisi 21.8.2020 uuden albumin 555 jossa Claudia Uhle toimii yhtyeen vokalistina .
Diskografia > Albumit ja kappaleet

Magic Fields (WEA) 1996
Deep Blue Water (0:53)
Magic Fields (3:26)
A Neverending Dream (3:43)
Mirror (4:16)
Beautiful Day (3:52)
Angel Zoom (2:42)
The Moon (4:37)
Circles of Love (Radio Edit) (3:33)
The Night Moved On (3:29)
The Sun (3:58)
My Life Goes On (4:32)
Circles of Love (D & S Radio Mix) (3:24)
Take Me Home (WEA) 1997
Intro (1:30)
I Don't Care (3:22)
Game of Love (3:59)
Leave Me Alone (3:11)
We Are What We Are (3:29)
Take Me Home (3:51)
Land of Tomatoes (3:40)
Keep the Faith (4:15)
Rain (4:14)
Red Rain (Mirror) (3:30)
Secrets (5:34)
Daydream Part II (3:44)
Journey of Life (Polydor) 2000
Island of Dreams (3:06)
Strong Enough (4:11)
The Journey of Life (3:40)
Am I Right (3:24)
Come Into My Life (3:45)
I Want You (3:19)
The Holy Mountain (4:34)
The Meaning of Life (4:06)
Back to the Roots (4:04)
Say Good Bye (4:14)
Y2K01 (3:32)
Diggin' for Gold (3:39)
Don't You Know (3:20)
Lost in Paradise (Major Records) 2006
I Feel Safe (3:58)
Return to Paradise (3:38)
Personal Heaven (with Midge Ure) (4:03)
Let Me Show You (3:49)
I Feel Like You (3:31)
Dream of Love (3:38)
Million Miles (4:10)
Poison Kiss (3:49)
Heart of Mine (3:36)
Deeper than Deep (3:57)
Circles of Love (Alvarez Album Edit) (3:44)
A Neverending Dream (Alvarez Album Edit) (3:39)
Magic Fields (Alvarez Album Edit) (3:40)
555 (Valicon Records) 2020
Diskografia > Singlet

1995: Circles of Love (rajoitettu painos, omalla merkillä World of Enigation)
1996: Circles of Love (WEA)
1996: Circles of Love (Remixes) (WEA)
1996: A Neverending Dream (WEA)
1996: A Neverending Dream (Remixes) (WEA)
1997: Magic Fields (WEA)
1997: Limited Edition X-Shaped Promo CD (WEA) (vain 1500 kappaleen rajoitettu Promo painos)
1997: Mirror (WEA)
1997: I Don’t Care (WEA)
1997: I Don’t Care (Remixes) (WEA)
1998: Game of Love (WEA)
1999: Journey of Life (pelkästään markkinointia varten) (Polydor)
2000: Island of Dreams (Polydor)
2001: Am I Right (Polydor)
2003: It's a Sin (pelkästään markkinointia varten) (Polydor)
2006: Return to Paradise (Major Records)
2006: Personal Heaven feat. Midge Ure (perus ja premium versio) (Major Records)
2007: I Feel Like You (Major Records)
2020: Dream A Dream (Valicon Records)
2020: I Feel Like You 555 (Valicon Records)
Diskografia > Vinyylit

1996: Circles of Love (12" Remix vain markkinointia varten)
1999: Journey of Life (12" Remix vain markkinointia varten)
2003: It's a Sin (12" Remix vain markkinointia varten)
Aiheesta muualla

Viralliset kotisivut
Dance Artist Info
Discogs
Avloh

Avloh
Jokisuistoa
| --- | --- |
Sijainti:  Grand-Popo Benin
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Avloh tai Avlo on Grand-Popon piirikunnan arrondissementti Monon departementissa Beninissä. Vuonna 2013 piirikunnan osassa oli väkeä 4 741 henkeä.
Avloh sijaitsee Grand-Popon kylän keskustan "Carrefourista" (teiden risteyksestä) noin 10-16 kilometriä itään. Arrondissementin asuttuja alueita on useissa paikoissa Grand-Popon laguunin ja valtameren välisellä kannaksella, sekä jokisuun alueilla.
Arrondissementissa on koulu, terveyskeskus ja evankelinen kirkko. Alueelle on istutettu palmuja.
Alueet

Avlohin alueella on neljä saarta:
Kovisigué (asumaton, pyhä metsä)
Koua (joka on lähes kokonaan kadonnut mereen)
L’île du sel eli "Suolasaari", jossa naiset harjoittavat suolan valmistusta perinteisin keinoin)
Hohilihoué, jossa naiset valmistavat myös suolaa.
Jokisuiston rannoille on istutettu mangrove-metsikköjä. Mono-joen suistossa joki yhtyy Benininlahteen. Aluetta kutsutaan nimellä Bouche du Roy (kuninkaan suu).
Elinkeinot

Miehet harjoittavat kalastusta merellä ja Mono-joen ja laguunin makeissa vesissä.
Naiset savustavat ja kuivaavat kalatuotteita ja valmistavat myös kookosöljyä. Niitä myydään Comèn- ja Djodan markkinoilla, joka on Togon rajalla. Palatessaan kauppiaat ostavat kulutustuotteita, kuten garia, jotka he myyvät uudelleen kylässä. Naiset punovat myös mattoja kaislasta, jota on runsaasti paikkakunnalla.
Kuvia

Tie Avlohiin kulkee kannasta pitkin. Vasemmalla Mono-laguuni.
Hauta Avlohissa.
Tyhjä koulun piha jouluna 2017.
Hylätty, raunioituva turistikeskus.
Jokisuistoa
Riippumattoja ja palmuja rannalla.
Terveyskeskus rannalla
Terveyskeskuksen aurinkopaneeleja.
Veneranta
Taloryhmä Avlohissa.
Vodun-alttari talon pihalla.
Suolan ja kalojen valmistus

Suolan valmistusta "Suolasaarella".
Naiset lajittelevat kaloja savustettaviksi.
Kalojen kuivaus- ja savustusuuneja.
Kalojen kuivausta ja savustusta.
Kalojen savustus- ja kuivausvälineitä.
Jokisuu - Bouche du Roy

Mono-joki ja laguuni.
Mono-laguunia ylittämässä.
Mangrovea joen rannassa.
Mangrove pistokas.
Näkymä joensuun rannalta merelle.
Kalastaja heittää verkon.
Kalastaja puhdistamassa verkkoa.
Joki yhtyy valtamereen.
Aiheesta muualla

Avlohin väestö eriteltynä(ranskaksi)
Mangroven istutus ja ympäristökasvatus Ahémé-järvellä ja Avlohissa(ranskaksi)
Avlohin kartta
African Bird Club Avloh
Les salicultrices d'Avloh Suolan valmistuksesta Avlohissa.(ranskaksi)
Yhdystie 3382

Yhdystien 3382 silta Muroleen kanavalla
Yhdystie 3382 on tie, joka kulkee Kaanaalta Muroleelle ja sieltä Muroleen kanavan kautta Ylöjärven Karjulaan. Tien pituus on 18 kilometriä ja se on erittäin mutkainen ja mäkinen.
Nähtävyydet

Tien varrella sijaitsee Muroleen kanava, joka on kesäaikaan kohtalaisen aktiivisessa käytössä laivaliikenteen osalta. Kanava tosin ei sijaitse sen ylittävän tien takia hyvässä paikassa, sillä luoteesta päin tie tulee vaarallisen jyrkkää mäkeä tehden. Samalla se tekee muutaman kohtalaisen jyrkän mutkan ja sitä myötä tulo kanavalle luoteesta on erittäin vaarallinen.
Wytze Kooistra

Wytze Kooistra (3. kesäkuuta 1982) on hollantilainen ammattilentopalloilija. 209-senttinen Kooistra on pelipaikaltaan keskitorjuja. Kaudella 2007–2008 Kooistra pelaa italialaisessa huippujoukkueessa Pallavolo Modenassa.
Nuoruusvuodet

Kooistra aloitti lentopallon kahdeksanvuotiaana yhdessä veljensä kanssa. Tuolloin hän asui vanhempiensa luona Hollannissa ja pelasi Sleen-nimisessä joukkueessa. Aluksi lentopallo oli hänelle hauskaa ajan kulua muiden lasten kanssa. Mutta pian Kooistran lahjakkuudet lentopallossa huomattiin. Kooistra alkoi harjoitella entistä laadukkaammin lentopallon parissa ja tulos tuotti hedelmää, kun hänet valittiin alueensa joukkueeseen, ja myöhemmin hän pääsi nuortenmaajoukkueeseen. Juniorina Kooistra voitti Hollannissa monia mestaruuksia eri ikäluokissa.
Huipulle

Kun Kooistra alkoi pelata Hollannin nuortenmaajoukkueesa, hänen täytyi muuttaa Sleenin kaupungista Asseniin. Assenissa hän pystyi pelaamaan kakkosdivisioonassa (farmijoukkueessa) ja samalla hän harjoitteli Hollannin pääsarjassa pelaavan joukkueen mukana. Ennen kuin Kooistralla oli mahdollisuus nousta pelaamaan Hollanin pääsarjaan, hänen täytyi saattaa opiskelunsa loppuun. Hän pelasi vuoden Lycurgus Groningen -nimisessä joukkueessa, kunnes teki sopimuksen Apeldoornin joukkueen kanssa pääsarjaan.
Aperdoornin joukkueessa hän pelasi kolme vuotta menestyksellisesti. Ensimmäisellä kaudellaan hän voitti Top Teams Cupin mestaruuden ja Hollannin mestaruuden. Toisella ja kolmannella kaudellaan hän kehittyi valtavasti urallaan. Hän pelasi paljon joukkueen avauskokoonpanossa ja kasvoi entistä paremmaksi pelaajaksi. Samalla hän sai uransa ensimmäisen kutsun Hollannin kovaan maajoukkueeseen. Kolmannella kaudellaan Hollannin pääsarjassa hänet valittiin liigan parhaimmaksi pelaajaksi 2005.
Hänellä oli mahdollisuus hienon kauden jälkeen päästä entistä parempiin joukkueisiin. Siksi hän ei kirjoittanut Aperdoornin kanssa heti sopimusta vaan päätti odottaa sopimustarjousta Italian A1-liigasta, jota pidetään maailman kovimpana lentopalloliigana. Itas Diatec Trentino niminen huippujoukkue Italiasta tarjosi lopulta Kooistralle sopimusta ja se tehtiin melkein heti. Kooistralla oli täyttynyt hänen nuoruuden unelmansa pelata Italian A1-liigassa.
Trentinossa hän pelasi 2006 kauden kunnes teki sopimuksen vieläkin kovempaan joukkueeseen, Roma Volleyhin. Ensimmäisellä kaudellaan Roma Volleyssa hän voitti Italian A1-liigassa pronssia. Toisella kaudellaan Rooma Volleyssa Kooistra juhli CEV-Cupin voittoa sekä Italian liigan pronssia. Kaudella 2009 hän pelaa Pallavolo Modenassa.
Kooistra on opiskellut myös lentopallon pelaamisen ohella pitkälle.
Saavutukset

Hollannin mestaruus 2002
Top Teams Cupin voitto 2002
Hollannin liigan paraspelaaja 2004
Italian A1-liigan pronssia 2007, 2008
CEV-Cupin mestaruus 2008
Joukkueet

2000–2002 Lycurgus, Hollanti
2002–2005 Piet Zoomers, Hollanti
2005–2006 Itas Diatec Trentino, Italia
2006–2007 M. Roma Volley, Italia
2007–2008 M. Roma Volley, Italia
X!nk

Jonas Meukens
X!nk on belgialainen vuonna 2001 perustettu punkrock-yhtye. Yhtye tunnetaan parhaiten Belgian nuorten euroviisukarsintojen voittamisesta ja Kööpenhaminan nuorten euroviisujen kuudennesta sijasta, johon he osallistuivat kappaleella "De Vriendschapsband".
Kokoonpano

Jonas Meukens
Niels Meukens
Thomas Valkiers
Philip Valkiers
Albumit

X!NK (2004)
Vergif (2005)
Who Owns My Heart

| ”Who Owns My Heart” Miley Cyrus |
| --- | --- | --- |

Singlen tiedot
 Albumilta: Can’t Be Tamed
 Julkaistu: 26. lokakuuta 2010  (Yhdysvallat)    5. marraskuuta 2010  (Kansainvälinen julkaisupäivä)    8. lokakuuta 2010  (Musiikkivideo) 
 Tyylilaji: electropop tanssimusiikki
 Kesto: 03.34
 Levy-yhtiö: Hollywood Records
Miley Cyrusin muut singlet
| ”Can’t Be Tamed” 2010 | ”Who Owns My Heart” 2010 | ”We Can't Stop” 2013 |
Who Owns My Heart on yhdysvaltalaisen laulaja-näyttelijä Miley Cyrusin kappale sekä toinen single hänen kolmannelta studioalbumiltaan Can’t Be Tamed. Kappale julkaistiin singlenä Euroopassa. Kappaletta kirjoittamassa olivat Cyrus, Antonina Armato, Tim James ja Devrim Karaoglu. Kappale julkaistiin kansainvälisesti 5. marraskuuta 2010, mutta Yhdysvalloissa jo 26. lokakuuta 2010. "Who Owns My Heart" on tyylilajiltaan klubimusiikkia ja syntetisaattori on kappaleen suuressa osassa. Kappaleen sanat kertovat siitä, miten joku tapaa ihastuksen klubilla.
Kappale sai sekalaisia mielipiteitä kriitikoilta. Jotkut haukkuivat kappaletta kasvottomaksi ja tylsäksi, kun taas jotkut olivat sitä mieltä, että se on paras kappale koko albumilla Can't Be Tamed. Se sijoittui sijalle kolmekymmentäkolme Belgian singlelistalla. Kappaleen musiikkivideo kuvattiin Detroitissa ja sen ohjasi Robert Hales. Kappale on hyvin paljon kappaleen sanoman mukainen: Musiikkivideossa Cyrus pistää itseään valmiiksi bileisiin ja lopulta hänet nähdään tanssimassa tanssilattialla. Video sai negatiivisen vastaanoton Parents Television Councililta (PTC) seksuaalisten elementtiensä takia. Cyrus mainosti kappaletta tekemällä Eurooppaan sijoittuvan mainostuskiertueen.
Tausta

Kappaletta työstämässä olivat Cyrus, Antonina Armato, Tim James ja Devrim Karaoglu. Cyrus kuvaili kappaletta "totaaliseksi tanssikappaleeksi" makealla käsitteellä. "Who Owns My Heart" kertoo siitä, miltä tunteita klubilla oleminen tai sen ympäristö saattaa tuoda mukanaan. Cyrus sanoi, että klubikohtaus on erittäin seksikäs, jonka hän arvaili johtuvan musiikin soitosta ja valoista. Tämä voi kuitenkin johtaa vääriin kuviin ihmisestä, jonka kanssa tanssii. Hän kertoi: "Jos olet ulkona, tanssimassa klubilla, koko tuntemus on [...] Pidätkö todella ihmisestä, jonka kanssa tanssit vai luoko tunnelma ne tunteet?" "Who Owns My Heart" julkaistiin 26. lokakuuta 2010 singlenä vain Euroopassa CD-singlenä.
Tyyli

"Who Owns My Heart" on tyylilajiltaan elektropopia ja kestää kolme minuuttia ja kolmekymmentäneljä sekuntia. Se on menevä ja lähinnä klubille suunnattu tanssipop numero. Kappale omaa purjelennon mukana elävän rytmin. "Who Owns My Heart" on kovaa, kumista ja kuplivaa diskosointua omaava kappale. Kappale sisältää koskettimen riffejä, jota Billboardin Ann Donahue vertailee 1980-luvun musiikkiin. Lyriikat kappaleessa puhuvat ilosta, kun tapaa jonkun potentiaalisen ihastuksen tanssilattialla. Säkeistöt ja talla kuvailevat tapahtumapaikkaa käyttäen monia vertauskuvia, esimerkiksi hyökyaalto ja rodeot. Kappaleen kertosäkeessä esiintyykin kysymys "Who owns my heart? Is it love or is it art?" (suom. "Kuka omistaa sydämeni? Onko se rakkaus vai onko se taide?")
Vastaanotto

Bill Lamb About.comista ajatteli, että kappale on kasvoton ja tylsä, lukuun ottamatta sen rytmiä. Tanner Stransky Entertainment Weeklystä sanoi: "Tämä kappale on sykkivä, luultavasti klubille valmis jammailtavaksi ja se ansaitsee singlen aseman." Allmusicin Heather Phares käytti kappaletta esimerkkinä siitä, mikä hänen mielestään on jatkuva ongelma albumilla Can't Be Tamed: "Liian usein Cyrus pitää vastaavana aikuistumista ja ilottomuutta". The Guardian -lehden Alexis Petridis oli sitä mieltä, että kappale kävi leikkisästi Lady Gagan kimppuun. Hän sanoi, että kertosäe kertoo vastauksen: "Luultavasti se pelottava hemmo Disney Channelilta, joka puhui ja puhui jumalattomuutesi rikkomisesta." PopMatterin Evan Sawdey löysi myös vuorottaisen vastauksen kertosäkeestä: "Se on kaupankäyni joka sydämesi omistaa, Miley, ja on aina ollut", hän kirjoitti. Billboardin Mikael Wood vertaili "Who Owns My Heartia" Black Eyed Peasin vuonna 2010 julkaisuihin singleihin. Nick Levine Digital Spystä kuvaili kappaletta "kaltevaksi" ja "yleiseksi". Hän oli kuitenkin sitä mieltä, että sanoituksen viittaukset olivat valtava muistutus siitä, että Cyrus lauloi kappaleen. Ed Masley The Arizona Republicista arvioi "Who Owns My Heartin" olevan paras kappale koko albumilla Can't Be Tamed, kuvaillen sitä "mauttomaksi ABBAn arvoiseksi kertosäkeeksi". Myös Jon Caramanica The New York Timesista kuvaili kappaleen olevan "Cascadan suonien sisällä" ja "kaikista jännittävin" kappale albumilla. Hän oli myös tyytyväinen Cyrusin ääneen kappaleessa, jota hän kuvaili näin: "Neiti Cyrus ei ole ennen näyttänyt tällaista yhdenmukaisuutta ja ei välttämättä tulekaan näyttämään enää koskaan. Silti se on ajankohtainen ja kiivas ääni."
Musiikkivideo > Tausta

Kappaleen musiikkivideo kuvattiin Detroitissa, Michiganissa. Videon ohjasi Robert Hales, joka ohjasi myös Cyrusin edeltävän musiikkivideon albumin ensimmäiselle singlelle Can’t Be Tamed. Musiikkivideo julkaistiin 8. lokakuuta 2010 Espanjan MSN-sivustolla. Musiikkivideota on vertailu Can't Be Tamed -singlen musiikkivideoon, sillä molemmissa musiikkivideoissa näkyy paljon paljasta pintaa.
Musiikkivideo > Tapahtumat

Musiikkivideossa esiintyy paljon eri kohtauksia, mutta ne ovat kaikki melko lyhyitä. Musiikkivideo alkaa kohtauksella, jossa Cyrus makaa sangyllä naamio silmiensä päällä. Toisessa kohtauksessa näytetään joukko ihmisiä jonkinlaisessa diskossa tai bileissä tanssimassa. Cyrus nousee istumaan sängyllä ja alkaa laulaa. Cyrus nousee ylös sängystä alusvaatteet päällään kylpyhuoneeseen, jossa hän istuu kylpyammeen reunalla pikkuhousuissa, topissa ja hiukset ylös laitettuina ja korkokengät jalassaan. Cyrus alkaa valmistautua iltaa varten meikkaamalla. Samalla näytetään ihmisten kädet ilmassa klubilla. Seuraavaksi Cyrus on nahkalla päällystetyssä autossa (luultavasti limusiini) meikattuna ja pukeutuneena ja laulaa kertosäkeen. Samalla näytetään kylpyhuoneessa ollutta ja sängyllä ollutta Cyrusia. Auto saapuu eräänlaiselle kartanolle, jossa bileet ovat. Seuraavaksi Cyrus nähdään huoneessa pöydän päällä samat vaatteet päällään kuin autossa. Seuraavaksi Cyrus on jo ihmismassan mukana tanssimassa ja laulaa samalla. Cyrus nähdään myös taustatanssijoidensa kanssa kartanon käytävällä. Cyrusilla on päällään kultainen toppi, mustat lyhyet shortsit, mustat korkokengät ja musta takki, jossa on olkatoppaukset. Bileissä esiintyy paljon intiimiä tanssia. Musiikkivideo päättyy samaan kohtaukseen kuin alussa: Cyrus makaa sängyllä ja nousee ylös ottaen naamion pois silmiltään.
Musiikkivideo > Musiikkivideon vastaanotto

Jocelyn Vena MTV Newsistä  sanoi, "Jokaisen pop-prinsessan uran aikana tulee se aika, jolloin hänen täytyy tehdä seksikkäät tanssibileet ja julkistaa naisellisuuttaan. Vuonna 2001 Britney Spears teki tämän singlellään 'I’m a Slave 4 U,' ja tällä viikolla Miley Cyrus tekee saman klubille valmiina singlellään 'Who Owns My Heart.'" Tanner Stransky Entertainment Weeklystä oletti, että videon teemana olivat poikkeavat hiustyylit, mutta niitä on ylistetty videoon hauskuuden takia. Stransky sanoi, että videon tulinen puoli näkyi sen kuohuavassa, "thumpa-thumpa herkullisuudessaan". Edith Zimmerman New York -lehdestä kuvaili sitä "epämukavaksi". Megan Vick Billboardista oli sitä mieltä, että musiikkivideo seurasi samoja jalanjälkiä kuin singlen "Can't Be Tamed" musiikkivideo — synkkä valaistus, paljon paljastavaa pintaa ja tylyistä rimpuilua ympäriinsä. Musiikkivideolla nähty kylpyhuonekohtaus toi Vickin mieleen Amy Winehousen singlen "Rehab" musiikkivideon ja kuvaili videon loppua helpotukseksi. Tim Winter, Parents Television Councilin presidentti (PTC), kritisoi videota sen kaksimielisten ja seksuaalisten elementtejen takia. Winter totesi myös: "On todella valitettavaa, että hän ottaisi osaa seksuaalisiin videoihin, kuten tämä.
Live-esiintymiset

21. kesäkuuta Cyrus esiintyi pienikokoisessa konsertissa House of Bluesissa Los Angelesissa, jossa hän esitti singlen ensimmäistä kertaa livenä. Tämän lisäksi hän esitti jo ennestään tutun singlensä Can’t Be Tamed ja muita albumilta löytyviä kappaleita. Cyrusin oli määrä aloittaa kappaletta edustava mainostuskiertue lokakuussa 2010 Euroopassa. 6. marraskuuta hän esitti sen saksalaisessa talk show’ssa Wetten, dass..?. Kolmannen kerran hän esitti sen vuoden 2010 MTV Europe Music Awards -palkintogaalassa, joka järjestettiin 7. marraskuuta 2010 urheilukompleksi Caja Mágicassa, Madridissa. Kappale on kiertueen Gypsy Heart Tour päätöskappale.
Sisältö

Promo CD Single
"Who Owns My Heart" — 3:34
CD Single / Digital Download
"Who Owns My Heart" — 3:34
"Forgiveness and Love" — 3:28
Digital EP
"Who Owns My Heart" — 3:34
"Who Owns My Heart" (The Alias Remix) — 5:58
"Who Owns My Heart" (The Alias Radio Mix) — 3:54
Australian Digital Download
"Who Owns My Heart" — 3:34
"Who Owns My Heart" (Musiikkivideo) — 3:40
German EP
"Who Owns My Heart" — 3:34
"Forgiveness and Love" — 3:28
"Who Owns My Heart" — 3:40
Listasijoitukset

| Lista (2010) | Paras sijoitus |
| --- | --- |
Itävallan singlelista : 35
Belgian singlelista (Flanders) : 2
Bulgarian singlelista: 34
Saksan singlelista : 24
Slovakian singlelista : 35

Cyrus esittämässä kppaletta "Who Owns My Heart" Gypsy Heart Tour -kiertueella.
Ylä-Syvärin voimalaitos

| Ylä-Syvärin voimalaitos |
| --- | --- |

Tyyppi:  vesivoimalaitos
Teho:  160 MW
Rakentaminen aloitettu:  1936
Valmistunut:  1952
Sijainti:  Koskenala
Koordinaatit:  60°55′08″N, 34°11′28″E
Joki:  Syväri
Ylä-Syvärin voimalaitos (ven. Верхнесвирская ГЭС) on TGK-1-yhtiön operoima vesivoimalaitos Syvärillä Koskenalan kaupungissa. Voimalaitos avattiin 13. helmikuuta 1952, ja sen kokonaisteho on 160 megawattia. Voimalaitos koostuu neljästä 40 megawatin turbiinista. Syväri on osa Vienanmeren–Itämeren kanavaa, ja voimalaitoksen kohdalle onkin rakennettu vesiliikennettä varten sulku.
Voimalaitoksen ohittava sulku.
Voimalaitoksen rakentaminen käynnistyi vuonna 1936 yhdessä kaupunkiin rakennetun puunjalostuslaitoksen kanssa. Rakennusalue sai myös tässä yhteydessä oman rautatien. Vesivoimalaitos ei ehtinyt valmistua ennen vuotta 1941, jolloin Koskenala jäi jatkosodassa suomalaisjoukkojen miehittämäksi aina vuoteen 1944 saakka. Voimalaitoksen rakennustöitä jatkettiin toisen maailmansodan päätyttyä ja laitos valmistui vuonna 1952. Voimalaitos on toiminut yhteistyössä vuodesta 1955 joen alajuoksulla sijaitsevan Ala-Syvärin voimalaitoksen kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Upper Svir Hydroelectric Station